procesaur/Wiki.mk huggingface dataset:
Црква „Св. Никола“ - Подгорци

Св. Никола — главна црква во струшкото село Подгорци, претставник на Македонската преродба. Му припаѓа на Струшкото архијерејско намесништво во Дебарско-кичевската епархија на МПЦ - ОА.
Изградена е во 1845, а живописана во 1847 година, за времето на султанот Абдул Меџид I. Осветена е од митрополитот Дионисиј Преспански и Охридски (на службата од 1847 до 1858 г.). Иконостасот е дело на зографи од Галичник.
Во текот на мај и јули 2018 г. е реставриран фрескописот во црквата.
1 Поврзано
* Ложанска парохија
* Струшко архијерејско намесништво
Црква „Св. Никола“ - Арилево

Свети Никола — главна селска црква во крушевското село Арилево, Македонија.
Црквата се наоѓа на самиот регионален пат 2337, пред скршнувањето за влезот во селото. Околу нејзе се наоѓаат селските гробишта.
1 Местоположба
Црква е сместена на самиот влез пред селото Арилево, на околу 9 километри северозападно од Крушево.
2 Историја
Црквата е подигната во втората половина на век, што е претпоставка врз основа на нејзиното живописување.
3 Архитектура
Храмот претставува еднокорабна засведена градба, зајакната со испуштени пиластри на надолжните страни, поврзани со полукружни лакови, создавајќи три слепи ниши во ѕидовите и по една во травеите. Апсидата е петострана, расчленета со слепи ниши. Влезот на црквата е од западната страна и има по еден прозорец на северната, јужната и историчната страна (во вид на крст).
Црквата е ѕидана од кршен камен и малтер, Каменот, главно, е употребен како необработен, вкопан во многу малтер и без определен опус на ѕидање. Единствено аглите на градбата се изведени од делкани камења квадери со минимални спојници.
3.1 Фрескоживопис
Над западната врата во црквата има натпис, кој се наоѓа во наосот и дава информации дека живописот бил завршен на 4 мај 1887 година во времето на свештеникот Ѓорѓи. Коста Атанасов, автор на живописот, тешко се справувал со црковнословенскиот јазик, што се гледа од самиот текст во натписот, како и во испишувањето на насловите од композициите.
Живописот во црквата Свети Никола распореден е во три зони и целосно е сочуван и е во добра состојба. Во првата и втората зона се насликани светци во цел раст меѓу кои се и сцените на св. Димитриј на коњ го убива Калојан, св. Ѓорѓи на коњ ја убива ламјата, Успение на св. Илија и раѓањето на Исус Христос. Во најниската зона на западниот ѕид се насликани композициите Страшниот суд и Успение на Пресвета Богородица, над него. Во третата зона претставени се сцени од животот на Христос. Во најниската зона на апсидата сместена е композицијата Литургиска служба на светите отци со св. Василиј Велики, св. Јован Златоуст и св. Григориј Богослов, а над нив е насликан допојасниот фронтален лик на Богородица. Во темето на сводот се насликани Света Тројца, Исус Христос Сдржател и Богородица Ширшаја од небесета.
3.2 Иконостас
Во црквата има евидентирано движно културно наследство, во кое влегуваат шест икони, но во самата црква има уште тринаесет икони кои треба да се евидентираат и обработат.
4 Галерија
5 Поврзано
* Крушевско-демирхисарско архијерејско намесништво
* Втора крушевска парохија
* Арилево
Жената која си замина (филм)

„Жената која си замина“ (филипински: ''Ang Babaeng Humayo'') — филипински филм од 2016 година во режија на Лав Дијас (Lav Diaz), кој е автор и на сценариото. Главните улоги ги играат: Чаро Сантос-Консио (Charo Santos-Concio), Џон Лојд Круз (John Lloyd Cruz) и Мајкл Де Меса (Michael De Mesa). Филмот е делумно заснован врз еден краток расказ на Толстој.
1 Синопсис
Една жена е неправедно осудена и минува 30 години во затворот. По издржувањето на казната, таа планира да му се одмазди на поранешниот љубовник...
116П/Вилд

116П/Вилд, е комета позната и како „Дива 4““, е периодична комета во Сончевиот Систем. Тоа одговара на дефиницијата на Енке.
На 4 ноември 2042 година, кометата ќе помине околу од Церера.
Тони Коњановски

Тони Коњановски — лекар епидемиолог и градоначалник на Општина Битола од 10 ноември 2021 година.
1 Животопис
Тони Коњановски е роден на 28 јануари 1962 година во Битола. Основно и средно образование завршил во родниот град, а Медицински факултет почнал да студира во Белград, а завршил во Скопје при Универзитетот Св. Кирил и Методиј, каде што во 2000 година ја почнал својата специјализација по епидемиологија.
Својот професионален ангажман го започнал во ЈЗУ Здравствен дом во Ресен, каде од 1992 година, па сè до 2000 година работел како лекар во Службата за итна медицинска помош и домашно лекување. Во периодот 1997-2000 година, Коњановски е именуван за прв човек на оваа служба. Од 2000 година се префрлил во тогашниот Завод за здравствена заштита, денес ЈЗУ „Центар за јавно здравје“. По специјализирањето, раководи со отсекот за дезинфекција, дезинсекција и дератизација во составот на Одделението за епидемиологија во Битола.
Расплакани девојки

„Расплакани девојки“ (англиски: ''Girls in tears'') — роман на британската писателка Џеклин Вилсон (Jacqueline Wilson). Книгата е четвртото продолжение на серијалот „Девојки“, а првобитно била објавена во 2002 година, додека во 2009 година се појавило изданието на македонски јазик од издавачката куќа Икона, во превод на Елена Кузмановска. Македонското издание е каталогизирано во НУБ „Св. Климент Охридски, Скопје и ја носи меѓународната ознака ISBN 978-9989-168-86-4.
1 Содржина
Книгата се состои од 17 глави:# Девојките плачат кога се среќни
# Девојките плачат кога нивните другарки кажуваат злобни нешта
# Девојките плачат кога ќе им умрат миленичињата
# Девојките плачат кога не им се допаѓа како изгледаат
# Девојките плачат кога другите ги копираат нивните идеи
# Девојките плачат кога ситуацијата дома не е како што треба
# Девојките плачат кога нивните другарки имаат тајни
# Девојките плачат кога нивните другарки ќе им речат дека се дебели
# Девојките плачат кога се караат со другарките
# Девојките плачат кога нивните момчиња немаат разбирање
# Девојките плачат кога ќе им се остварат соништата
# Девојките плачат кога момчињата ќе ги изневерат
# Девојките плачат кога срцата им се кршат, кршат, кршат
# Девојките плачат кога се осамени
# Девојките плачат кога ќе се разбудат и ќе се присетат
# Девојките плачат кога им е жал
# Девојките плачат кога сè среќно ќе заврши
Љубовната врска на Ели со Расел е нарушена. Магда го губи своето милениче и поради тоа е многу вознемирена. Нејдин запознава некого на интернет и се воодушевува од него, а Ели И Магда ѝ приговараат поради тоа.
Џамија (Белушино)

Џамија (Белушино) — главна и единствена џамија во селото Белушино, во Општина Крушево, Македонија.
1 Местоположба
Џамијата се наоѓа во Горното Маало на селото Белушино, во близина на основното училиште.
2 Историја
Џамијата во селото била подигната во втората половина на век. Џамијата до 1950-тите години не поседувала минаре.
115P/Мори

115P/Мори, е периодична Комета од семејството Јупитер, откриена на 16 август 1985 година, од Паломарската опсерваторија од Ален Мори.
Кога кометата за прв пат беше објавена на 6 септември 1985 година, потврдата дошла брзо од други набљудувачи сместени во опсерваторијата Паломар.
До првичното објавување на кометата, биле објавени неколку потврди во повеќе различни извештаи кои биле составени од С. Сингер-Брустер, Д. -м Шмит телескоп. Забележана и од персоналот во опсерваторијата Паломар, кој користела рефлектор од 1,5 метри и CCD за да ја открие кометата. Кометата била следена и детектира , при што е констатиран орбитален период од 8,6 до 8,8.
1 Надворешни врскиs
* taken on September 20, 2011.
Црква „Св. Никола“ - Требеништа

Св. Никола (Св. Николај Чудотворец) — главна црква во охридскотото село Требеништа, во Дебарско-кичевската епархија на МПЦ - ОА.
Ова е главна и гробишна црква на селото, изградена во 1942, а живописана во 1944 година. Иконите на иконостасот се дело на Доне Донески.
1 Поврзано
* Требенишка парохија
* Охридско архијерејско намесништво
65P/Ган

65P/Ган е периодична комета во Сончевиот Систем која има тековен орбитален период од 6,79 години.
Откриена е на 11 октомври 1970 година од професорот Џејмс Е. Ган од Универзитет Принстон користејќи го телескопот Шмит од 122 см во Опсерваторијата Паломар. Имала ниска осветленост со магнитуда 16 плус што се подобрува на 12 под поволни услови.
Таа е комета со краток период, која кружи околу Сонцето на секои 6,79 години во главниот појас на астероиди помеѓу орбитите на планетите Марс и Јупитер.
На 4 февруари 1970 година кометата поминала покрај Церера.
Во 1972 година Елизабет Ромер успеала да ја набљудува '65P/Ган блиску до афел.
1 Поврзано
* Список на нумерирани комети
Сашо Ристовски

Сашо Ристовски — македонски театарски, филмски и телевизиски глумец. Тој својата кариера ја започнал во Народниот театар во Охрид, каде бил вработен неколку години. Од 2012 година, работи во Театар Комедија, каде неколку години бил и директор на театарот.
Тој е основач и директор на патувачкиот „Театар Хит“, заедно со Магдалена Ризова-Черних, каде веќе неколку години е режисер и сценарист на истиот.
1 Филмографија
Ристовски ги остварил филмските улоги:
Година, Филм, Улога, Канал
2007-2010, Народни приказни ТВ-серија, А1 ТВ
2009, Се ќе биде добро ТВ-филм, Доктор, ХРТ
2011, Народни приказни ТВ-серија, Ин ТВ
2012, Македонски стари приказни ТВ-серија, Сител ТВ
2013, Шемсие ТВ-серија, Шемсие, Ин ТВ
2013-2014, Тврдокотни ТВ-серија, Рајко, МРТ 1
2014-2015, Македонски приказни ТВ-серија, Канал 5
2017, Инсајдер ТВ-серија, Полицаец, Телма
2019, Преспав ТВ-серија, Полицаец, МРТ 1
2025, Аманет ТВ-филм, Таткото
Црква „Св. Недела“ - Требеништа

Св. Никола — црковен храм црква во охридското село Требеништа, во Дебарско-кичевската епархија на МПЦ - ОА.
Црквата се наоѓа во источниот дел на селото, крај самиот автопат. Изградена и осветена на 16 јули 1995 година од страна на митрополитот Тимотеј Дебарско-кичевски. Проектот за црквата е изработен од архитектот Тодор Паскали од Охрид, додека фрескоживописот е дело на уметникот Драган Ристески од истиот град.
1 Поврзано
* Требенишка парохија
* Охридско архијерејско намесништво
Ангелот и лошиот човек (филм )

„Ангелот и лошиот човек“ (англиски: ''Angel and the Badman'') — американски филм од 1947 година во режија на Џејмс Едвард Грант (James Edward Grant), кој е автор и на сценариото. Главните улоги ги играат: Џон Вејн (John Wayne), Гејл Расел (Gail Russell) и Хари Кери (Harry Carey).
1 Синопсис
Квирт Еванс (го игра Вејн) е лош човек. Него го лечи и негува квекерката Пенелопи Ворт (ја игра Расел), која се вљубува во него и настојува да го задржи за себе. Така, тој запаѓа во дилемата: дали да продолжи да живее во својот свет или во светот на Пенелопи...
Будење на стаорците (филм)

„Будење на стаорците“ (српски: ''Буђење пацова'') — српски и југословенски филм од 1967 година во режија на Живоин Павловиќ, кој е автор и на сценариото. Главните улоги ги играат: Слободан Перовиќ, Душица Жегарац, Северин Бијелиќ, Мирјана Блашковиќ, Павле Вуисиќ итн.
1 Синопсис
Филм го прикажува неуспешниот обид на еден осамен човек да го промени својот бесмислен живот. Во потрага по работа и пари, тој се вљубува во една непозната девојка и верува дека тоа претставува пресврт во неговиот живот. Но, во мигот кога неговата илузија за среќата го достигнува врвот, девојката му ги зема парите (кои тој ги добил од еден свој познаник) и скришно си заминува, оставајќи го разочаран и измамен. Така, тој повторно се наоѓа во истата состојба како пред првата средба со неа.
Бљерим Сејдиу

Бљерим Сејдиу ( во Тетово) — македонски политичар и правник. Тој моментално е градоначалник на Општина Желино.
1 Животопис
1.1 Образование и рана кариера
По завршувањето на основното образование во основното училиште „Пашко Васа” во Групчин, го продолжил натамошното образование во гимназијата „Кирил Пејчиновиќ” во Тетово. Своето високо образование го стекнал на Правниот Факултет при Универзитетот на Југоисточна Европа со седиште во Тетово. Посдипломските студии ги завршил во Универзитетот ФОН во Скопје, при што се стекнал со научната титула магистер во областа на правните науки. Блерим Сејдиу има работено неколку години како правник. Тој бил секретар на ФК Шкендија во најуспешниот период на клубот во 2008-2011. Во периодот од 2010 до 2016 година бил и шеф на правниот оддел во Меѓународниот Балкански Универзитет во Скопје.
1.2 Политички живот
На локалните избори во октомври 2017 година, Сејдиу го добил градоначалничкиот мандат во Општина Желино. Тој бил кандидат за градоначалник од редовите на Беса. На 29 октомври 2021 година, за време на локалните избри, Бљерим Сејдиу победил во вториот круг и станал старо нов градоначалник на Општина Желино.
1.3 Приватен живот
Блерим Сејдиу е оженет и татко на две деца.
Црква „Св. Никола“ - Белушино

Свети Никола — главна селска црква во крушевското село Белушино, Македонија.
Денес, црквата е запуштена поради иселувањето на христијанското население од селото.
1 Местоположба
Црквата се наоѓа во Долното Маало во селото Белушино, кое било населено со муслимани.
Храмот е гробишна црква.
2 Историја
Мештаните за црквата кажуваат дека е најстара во Прилепско и Крушевско и за нејзе кажуваат дека била „елимска“.
Според ктиторскиот натпис, изградена е и живописана во 1671/72 година.
3 Архитектура
Црквата е изградена од камен и била покриена со плочи. Таа е долга 7, а широка 3 метри. Надворешните ѕидови биле малтерисани.
Црквата е еднокорабна, ѕидана од камен и од глина.
3.1 Фрескоживопис
Во нејзе има зачувани фрески, иако дел од нив се уништени.
Фрескоживописот е близок на стилските разбирање на линотопските работилници.
4 Поврзано
* Крушевско-демирхисарско архијерејско намесништво
* Втора крушевска парохија
* Белушино
Мажите повеќе сакаат русокоси

„Мажите повеќе сакаат русокоси“ (англиски: ''Gentlemen Prefer Blondes'') — американски филм од 1953 година во режија на Хауард Хокс (Howard Hawks), по [Сценарио|сценариото на Чарлс Ледерер (Charles Lederer). Главните улоги ги играат: Мерилин Монро (Marilyn Monroe), Џејн Расел (Jane Russell), Чарлс Кобурн (Charles Coburn), Елиот Рид (Elliott Reid) и Томи Нунан (Tommy Noonan). Филмот, кој постигнал голем успех кај публиката, претставува адаптација на еден постар бродвејски мјузикл, заснован врз истоимениот роман. Во него се измејува познатиот стереотип за глупавата русокоса која ги полудува мажите. Покрај глумата на двете големи филмски ѕвезди (Монро и Расел), филмот се одликува и со повеќе симпатични споредни, најчесто карикирани, ликови, како и со одлични музички точки и духовити дијалози.
1 Синопсис
Лорелај Ли (ја игра Монро) и Дороти Шоу (ја игра Расел) се забавувачки во кабаре и неразделни пријателки. Тие заминуваат во Париз, зашто Ли се надева дека таму ќе дојде и нејзиниот свршеник, мултимилионерот Гас Езмонд (го игра Нунан) и дека двајцата ќе се венчаат. И Дороти се надева дека таму ќе го пронајде својот животен сопатник. Меѓутоа, Гас е толку љубоморен, што ги изнајмува приватниот детектив, младиот и згоден Ерни Малоун (го игра Рид), за да ги следи двете девојки. Набргу, Ерни се вљубува во Дороти, додека Лорелај, која воопшто не крие дека ја интересираат само парите, го заведува секој маж кој ѝ делува како интересна прилика...
Стевче Стевановски

Стевче Стевановски — агроном и градоначалник на Општина Новаци од 26 октомври 2021 година.
1 Животопис
Стевче Стевановски е роден во село Добромири Општина Новаци. По вокација е дипломиран земјоделски инженер – агроном магистрант на насоката Производство на тутун на Институтот за тутун во Прилеп.
Со сопругата и трите деца живее во родното село.
Црква „Св. Никола“ - Присовјани

Св. Никола — главна црква во струшкото село Подгорци, претставник на Македонската преродба. Му припаѓа на Струшкото архијерејско намесништво во Дебарско-кичевската епархија на МПЦ - ОА.
Црквата е гробишен храм сместен на југозападниот крај на селото. Според ктироскиот натпис над вратата на јужниот ѕид, храмот е изграден во 1852 година и живописан од Аврам Дичов во 1874 г. Тој е автор и на натпрестолниот крст со Распетието.
Царските двери се од средината на XVI век и се дело на истакната работилница која дејствувала на територијата на Охридската архиепископија. Други дела на истата работилница се царските двери на „Прев. Богородица Перивлепта“ во Охрид (денес во Националниот историски музеј во Софија), дверите од „Големи Свети Врачи“ во Охрид (денес на иконостасот на „Пресв. Богородица Перивлепта“), дверите од непозната црква во Охрид (денес во Народниот музеј во Белград), дверите во „Св. Никола“ во Кореница, дверите од „Свети Ѓорѓи“ во Горна Влашка Маала во Охрид и дверите од „Св. Пантелејмон“ во Горно Нерези, Скопје.
На долгиот ктиторски натпис над влезната врата се наведени имињата на мештаните заслужни за зографисувањето, како и на охридскиот митрополит Натанаил и на мајсторот Аврам Дичов.
1 Слики
2 Поврзано
* Прва струшка парохија
* Струшко архијерејско намесништво
Арност

Во логиката, математиката и компјутерството, арност на функцијата или операцијата е бројот на аргументи или операнди што ги зема функцијата. Изразот доаѓа од зборовите унарно, бинарно, тернарно, итн.
Изразот ''арност'' најчесто се користи кога се зборува за операции. Ако е функција, каде што има множество, тогаш тоа е операција, и тоа е нејзината аритност.
Арности поголеми од 2 ретко се среќаваат во математиката, освен во специјализирани области, а арности поголеми од 3 ретко се наоѓаат во теоретското пресметување (иако функциите со повеќе од 3 аргументи се многу чести во практичното програмирање).
1 Примери
Изразот ''арност'' ретко се користи во секојдневна употреба. На пример, наместо да се каже ''арност на операцијата собирање е 2'', или ''собирањето е операцијата е со арност 2'', обично се вели дека ''собирањето е бинарна операција''.
Начелно, именувањето на функциите или операциите на дадена арност следи конвенција слична на онаа што се користи за бројните системите со основа ''n'', како што е бинарниот или хексадецималниот. Латинскиот префикс за број се ''спојува'' со наставката -''арно'', на пример:
* нуларната функција не зема аргументи.
* унарната функција зема еден аргумент.
* бинарната функција зема два аргументи.
* тернарната функција зема три аргументи.
* n-арната функција зема n аргументи.
Стојан Протиќ

Стојан М. Протиќ (Крушевац, 16/28 јануари 1857 — Белград, 28 октомври 1923) бил српски политичар, државник и публицист, едан од основачите на Народната радикална партија во Србија. Повеќе пати бил министер за финансии. После Првата светска војна ја образувал првата влада на Кралството на Србите, Хрватите и Словенците и бил прв нејзин премиер.
1 Биографија
Нижа гимназија завршил во Крушевац, а виша во Крагуевац. Завршил на Историско-филолошкиот отсек на Великата школа во Белград. На Великата школа доста се истакнал, а едан од професорите му бил Стојан Новаковиќ.
За местото лидер на Радикалната партија се судрил со Пашиќ, но изгубил и водач на партијата станал Пашиќ. Нешто повеќе од година дена бил управник на Народната библиотека на Србија (1900—1901). Го издавал и го уредувал списанието „Дело“ и весникот „Одјек“ и го напишал одговорот на австроунгарскиот ултиматум на Србији во 1914 година.
2 Дела
Стојан Протиќ ги напишал следниве дела:
* „''О Македонији и Македонцима''“ (1888)
*''„Албански проблем и Србија и Аустроугарска“'' (1913)
*''„Срби и Бугари у Балканском рату“'' (1913)
*''„Тајна конвенција између Србије и Аустроугарске“''... (1919)
Драганчо Саботковски

Драганчо Саботковски — градоначалник на Општина Могила од 27 октомври 2021 година.
1 Животопис
Драганчо Саботковски е роден на 11 јуни 1989 година во Битола. Основно училиште завршува во ПОУ „Св. Кирил и Методиј“ во с. Могила, а средно образование во СОТУ„ Ѓорѓи Наумов“ во Битола.
Саботковски е семеен човек, татко на две деца.
Девојки под притисок

„Девојки под притисок“ — роман на британската писателка Џеклин Вилсон, второ продолжение од циклусот „Девојки“.
1 Содржина
Ели има дозвола од родителите да излегува само до 21 часот. Една вечер, таа го запознава момчето Расел кое многу ѝ се допаѓа, а и тој покажува интерес кон неа.
Црква „Св. Преподобна Параскева“ - Вевчани

Св. Преподобна Параскева (Петка) — црква, поточно параклис, во струшкото село Вевчани, Општина Вевчани, доцен претставник на Македонската преродба. Му припаѓа на Струшкото архијерејско намесништво во Дебарско-кичевската епархија на МПЦ - ОА.
Црквата е сместена северно од селото, недалеку од црквата „Св. Великомаченик Димитриј“, во двор од . Не е познато кога е изградена. Живописана е во 1924 г. од вевчанскиот зограф Никола Бубаноски.
1 Галерија
2 Поврзано
* Вевчанска парохија
* Струшко архијерејско намесништво
Вљубени девојки

„Вљубени девојки“ — роман на британската писателка Џеклин Вилсон, прв од циклусот „Девојки“.
1 Содржина
Во романот се раскажува за три другарки: Ели, Нејдин и Магда, кои учат во деветто одделение.
2 За романот
Весникот „Observer“ го оценил романот со зборот „прекрасно“, ''BBC Family Life'' го опишал како „весело, лесно напишан роман“, а ''School Librarian'' го оценил како „уште една забавна книга на Џеклин Вилсон...“
Јован Тозиевски

Јован Тозиевски (, Битола) — македонски економист и градоначалник на Општина Ресен од 8 ноември 2021 година.
1 Животопис
Јован Тозиевски е роден на 4 септември 1983 година во Битола. Тој е дипломиран економист. Од 2013 до 2021 бил член на Советот на Општина Ресен. Бил вработен во Комуналното претпријатие во Ресен.
Тозиевски е семеен човек, татко на две деца.
Микола Ломако

Микола Ломако (|Микола Ломако; 12 декември 1953, с. Гушченка, Новоосколски реон, Белгородска област, РСФСР - 17 август 2021) - украински архитект, главен архитект на Лисичанск, водич на Локалниот музеј на градот Лисичанск.
1 Фотографии
Ричард Салернски

Ричард Салернски ( 1060 – 1114), ― учесник во Првата крстоносна војна и управник на Грофовијата Едеса од 1104 до 1108 година. Тој бил братучед на Ришар од Отвил.
1 Животопис
Ричард е роден околу 1060 година, трет син на Вилијам од Принципатот, нормански гроф, и Марија, ќерка на Ги, ломбардскиот војвода од Соренто. Тој исто така бил еден од многуте внуци на Роберт Гвискард и Роџер I Сицилијански и во раниот живот Ричард учествувал со неговите двајца познати чичковци во освојувањето на Сицилија.
Во 1097 година, Ричард им се придружил на своите братучеди, Боемунд Тарентски и Танкред, во нивната војска на Првата крстоносна војна. Ричард и Танкред биле значајни по тоа што биле меѓу ретките крстоносци кои знаеле да зборуваат арапски, способност несомнено научена за време на војните во Сицилија, која имале силно арапско присуство. Ана Комнена раскажува дека кога Ричард го преминал Јадранското Море, неговиот брод бил нападнат и заробен од римската флота, која го сметала за пират. Набрзо бил ослободен и ѝ се придружил на главната крстоносна војска која марширала низ Бугарија и Унгарија. Заедно со Танкред, Ричард одбил да му се заколне на верност на римскиот император Алексиј I Комнен, претпочитајќи тајно да го премине Босфорот.
Ричард бил еден од командантите во Битката кај Дорилеја во летото 1097 година. Ричард и Танкред му се придружиле на Бохемунд при Опсадата на Антиохија. Ричард бил меѓу оние кои биле заробени заедно со Боемунд во 1100 година, кога Данишмендите биле нападнати од заседа во Битката кај Мелитене. Оттаму Ричард бил испратен кај императорот Алексиј, кој го затворил во Константинопол пред конечно да биде ослободен во 1103 година. Неговиот братучед Танкред потоа го назначил за управник на Едеса во зимата 1104 година, град со кој владеел до 1108 година. Тој беше жестоко мразен од граѓаните на Едеса затоа што е немилосрден и алчен. Во тоа време, Ричард дејствувал и како дипломат, патувајќи во Франција и Италија и договорувајќи го бракот на Боемунд со принцезата Констанца од Франција. Тој беше сведок на Деволскиот договор од 1108 година. Тој, исто така, учествувал во крајно катастрофалните походи што Боемунд ги водел против императорот Алексиј, но можеби тајно подготвувал заговор со Алексиј против Боемунд. По смртта на Боемунд во 1111 година, Ричард се повлекол во Мараш, каде што починал во големиот земјотрес од 29 ноември 1114 година.
2 Семејно потомство
Од неговата сопруга Алтруда, ќерка на Ема од Отвил и Одо Добриот Маркиз, тој имал син
* Роџер Салернски кој бил регент на Антиохиското кнежевство.
* Марија која се омажила за Јошелин I, гроф од Едеса.
3 Дополнителна литература
*
Црква „Св. Илија“ - Бирино

Свети Илија — главна селска црква во крушевското село Бирино, Македонија.
Црквата се наоѓа во самото село и денес претставува една од малкуте зачувани градби во раселеното село Бирино.
1 Местоположба
Црквата се наоѓа во самото средиште на денешното село, меѓу малкуте зачувани куќи од раселеното село. Во минатото, црквата била во самото средиште на селото Долно Бирино, кое се наоѓало на местото на денешното село.
2 Историја
Не се знае кога е првично подигната црквата, но истата била срушена при зулумот на Арбанасите во средината на век и истата била обновена од страна на останатото македонско население кон крајот на век. Според натписот над влезната врата, обновата на црквата се случила во 1882 година.
3 Галерија
4 Поврзано
* Крушевско-демирхисарско архијерејско намесништво
* Прва крушевска парохија
* Бирино
Ќерамида

Ќерамида, керамида или цреп — градежен материјал кој се користи за покривање на градби за заштита од врнежи. Традиционално се изработуваат од локално достапни материјали како што е глината. Исто така се користат современи материјали како бетон, метал и пластика, а некои глинени плочки имаат водоотпорна глазура.
Ќерамидите се „закачуваат“ на рамката на покривот така што се фиксираат со клинци. Плочките обично се закачуваат во паралелни редови, при што секој ред го преклопува редот под него за да ја исклучи дождовницата и да ги покрие клинците што го држат подолниот ред. Има и ќерамиди за посебни позиции, особено каде се спојуваат рамнините на неколкуте терени. Тие вклучуваат гребени, вдлабнати ќерамиди. Истите се зацрврстуваат на различни начини, цементен малтер, клинци и др.
1 Облици (профили)
Во текот на времото се јавиле бројни облици (или „профили“) на ќерамиди. Такви се:
* Рамни плочки - наједноставниот вид, кои се поставени во редовни преклопувачки редови. Пример за ова е глинената плочка „дабарска опашка“ (германски: ''Biberschwanz''), кои се најчести во Јужна Германија. Рамните покривни ќерамиди обично се направени од глина, но исто така може да бидат направени од камен, дрво, пластика, бетон или сончеви ќелии.
* Обични глинени ќерамиди – Големината на обичната глинена плочка 270 х 170 мм првично беше дефиниран со статут во 1477 година за време на владеењето на Едвард IV. Ова се плочки со двојни облоги направени првично од глина, но неодамна од бетон. Тие се општо специфицирани поради нивните естетски својства. Бојата беше генерирана преку контрола на атмосферата на печката за да се генерираат црвени, кафени или сини плочки во зависност од степенот на намалување во печката. Некои плочки сè уште се произведуваат на овој традиционален начин.
* Имбрекс и тегула - антички римски модел на заоблени и рамни плочки кои прават канали за дожд на покривот.
* Римски ќерамиди – рамни во средината, со конкавна крива на едниот крај и конвексна крива на другиот, за да се овозможи испреплетување.
* Есовки - со профил во форма на S, што овозможува спојување на соседните ќерамиди.
* Каналски ќерамиди - полуцилиндрични ќерамиди поставени во наизменични колони од конвексни и конкавни плочки. Првично тие биле направени со обликување глина околу заоблена површина, често трупец или бедрото на производителот. Денес каналските ќерамиди масовно се произведуваат од глина, метал, бетон или пластика.
* Испреплетени покривни ќерамиди – слични на есовките со странично и горно затворање за да се подобри заштитата од вода и ветер.
* Антефикси – вертикални блокови кои ги завршуваат покривните ќерамиди на покрив.
2 Поврзано
* Имбрекс и тегула
* Каналска ќерамида
* Антефикс
Thief II: The Metal Age

''Крадец II: Металното доба'' (изворно: ''Thief II: The Metal Age'') - прикривачка видео игра од 2000 година, која била развиена од Looking Glass Studios и објавена е од Eidos Interactive. Како и неговиот претходник ''Крадец: Темниот проект'', играта го следи Гарет, мајсторски крадец кој што работи во и околу стимпанковската метропола наречена Градот. Играчот ја презема улогата на Герет додека го разоткрива заговор поврзан со нова религиозна секта. Гарет презема мисии како што се провални кражби и канцеларии, додека се обидува да избегне откривање од стражарите и автоматското обезбедување.
Хазара (водопади)

Водопадите Хазара ― водопади 191 км од Нагпур, 33 км од Дарекаса и блиску до областа Гондија, Индија. Водопадите Хазара, во Салекаса техсил се главна туристичка знаменитост за време на дождовната сезона. Од август до декември е најдобро време за одење. Се наоѓа на 1 км од железничката станица „Дарекаса“. Местото е исто така идеално за кампување, како и за трекинг активности.
Аракије

Аракије (|عراقيه, латинизирано како 'Arāqīyeh) ― село кое се наоѓа во руралниот округ Фармахин, што припаѓа во Средишниот округ на округот Фарахан, покраината Маркази, Иран. На пописот одржан во 2006 година, населението броело 30 луѓе, во 12 семејства.
Гранада (Кувајт)

Гранада ― област во главниот град на Кувајт и e предградие на градот Кувајт. Се состои од четири населби, од кои едната е неразвиена и ненаселена. Името го добила по градот Гранада во Шпанија.
Казма

Казма или кирка — рачна алатка во облик на Т што се користи за копање и како лост. Главата, делот што се користи за копање, е типично метална, прикачена нормално на подолга рачка, традиционално направена од дрво, понекогаш од метал и сè повеќе од фиберглас.
Стандардна казма, има зашилен крај на едната страна од главата и широко рамно сечило „секира“ на другата страна. Главата е постепено закривена од едниот до другиот крај. Казмата доста често се изработува со две шила, едното малку подолго од другото.
Зашилениот крај се користи и за кршење и како лост, рамното сечило се користи како мотика, за гребење на слоеви и за пробивање низ корените.
Развиени како земјоделски алатки во праисторијата, овие алатки еволуирале во други алатки како што се плугот и копачот. Тие исто така се користеле во градежништвото и рударството и биле прилагодувани за војување.
1 Историја
Во праисторијата, голем еленски рог од соодветен вид (на пр. црвен елен) често се сечел до неговата основа и се користел како казма со еден крак, а со него понекогаш се користела и плешка на големо животно како примитивна лопата. За време на војна во средновековни времиња, казмата се користела како оружје.
Игор Василев-Новоградска

Игор Василев, познат и како Новоградска — македонски филмски и театарски композитор/музичар. Најпознат е по работата со Милчо Манчевски на саундтракот на филмовите ''Мајки'' и ''Бикини Мун''. Тој соработувал со македонската пејачка Каролина Гочева на хит песната ''Ајде да летаме'', која била на врвот на националните топ-листи во 2000 и 2001 година. Тој, исто така, е автор на музиката за двете реклами под наслов „Македонија безвременска“, кои биле емитувани на Си-Ен-Ен и на многу други телевизиски станици ширум светот кои го промовираат македонскиот туризам.
1 Филмографија
1.1 Долгометражни филмови
Година, Наслов, Улога, Режија
2026, ''Збогум, Копакабано'', Композитор, Милчо Манчевски
2026, ''The Boy with the Light-Blue Eyes'', Композитор, Thanasis Neofotistos
2026, ''You Won't Believe What Happened Before'', Композитор, Срѓан Јаниќијевиќ
2025, ''Better Call Redjo'', Сокомпозитор, Ибер Деари
2024, ''Youth in Trouble'', Сокомпозитор, Димитар Оровчанец
2024, ''Where Have You Been'', Сокомпозитор, Мирко Пинчели
2023, ''Against the Tide'', Композитор, Сарвник Каур
2023, ''Кајмак'', Дополнителна музика, Милчо Манчевски
2021, ''Сестри'', Композитор, Дина Дума
2019, ''Врба'', Дополнителен композитор, Милчо Манчевски
2018, ''Сведок'', Аранжер; дополнителна музика, Митко Панов
2017, ''Словенија, Австралија а утре светот'', Композитор, Марко Набершник
2017, ''Бикини Мун'', Композитор, Милчо Манчевски
2012, ''Skopje Remix / Pogan Pagan'', Сокомпозитор; дополнителен композитор, Срѓан Јаниќијевиќ
2010, ''Мајки'', Композитор, Милчо Манчевски
1.2 Краткометражни филмови
Година, Наслов, Улога, Режија
2026, ''Хармонија во движење'', Композитор, Антонио Вељаноски
2026, ''Начинот на Чипан'', Композитор, Антонио Вељаноски
2024, ''Ракетно моделарство'', Композитор, Златко Калеников
2023, ''Так-так'', Композитор, Јане Алтипармаков
2019, ''Змија'', Композитор, Андреј Волкашин
2018, ''И(с)згубени'', Композитор, Антонио Вељаноски
2017, ''Коливо'', Композитор, Андреј Волкашин
2016, ''Крајот на времето'', Композитор, Милчо Манчевски
2013, ''Четврток'', Композитор, Милчо Манчевски
1.3 Телевизија
Година, Наслов, Улога, Режија
2020, ''Зоки Поки'', Насловна музика, Марија Апчевска
2020, ''Бистра вода'', Насловна музика, Јани Бојаџи
Ганџгах

Ганџгах (|گنجگاه, латинизирано Ganjgāh; познато и како Џанчај, Џандчај, Џанд Чај, и Кандџа) ― село во руралниот округ Санџабад-е Гарби, во Средишниот округ на округот Кусар, покраина Ардабил, Иран. На пописот од 2006 година, неговото население било 750, во 175 семејства.
Савабир

Савабир или Сауабир ― стар градски округ во градската околина Шарк во гувернерството Ал Асима во Кувајт. Тој е голем, главно станбен градски оруг на градот Кувајт. Вкупното население на Шарк изнесувало околу 16.000.
Во градот се наоѓа џамијата Имам Џафар ас Садик, една од најстарите шиитски џамии во земјата, која била цел на терористички напад во 2015 година.
Матроманија

Пештерата Матроманија (или Митроманија или Матримонио; италијански: Grotta di Matromania) ― голема, природна пештера на источниот брег на островот Капри, Италија. Се наоѓа во близина на Арко Натурале. Пештерата е приближно 27 м долга, 18 м широка и 18 м висока. Таа е поврзана со богот Митра.
1 Наводи
Вода на Марс

Речиси целата вода на Марс денес постои како мраз, иако постои и во мали количини како пареа во атмосферата. Она што се сметало дека е течна солена вода со мал волумен во плитката марсовска почва, може да претставува зрнца од течен песок и прашина. Единственото место каде што водениот мраз е видлив на површината е на севернополарниот мраз. Обилниот воден мраз е присутен и под постојаната ледена капа од јаглерод диоксид на јужниот пол на Марс и во плиткото подземје при поумерени услови. Повеќе од 5 милиони км <sup>3</sup> мраз се откриени на или во близина на површината на Марс, доволно за да ја покрие целата планета до длабочина од 35 метри. Уште повеќе мраз веројатно ќе биде заклучен во длабоката подземна површина.
На површината на Марс денес минливо може да се појави малку течна вода, но ограничена на траги од растворена влага од атмосферата и тенки слоеви, кои се предизвикувачки средини за познат живот. На површината на планетата не постојат големи стоечки тела на вода, бидејќи атмосферскиот притисок таму во просек изнесува само 610 паскали, бројка малку под притисокот на пареата на водата во нејзината тројна точка; под просечни услови на Марс, затоплувањето на водата на површината на Марс би го возвишило што значи директно преминување на водата од цврста во пареа; обратно, водата за ладење ќе се депонира што значи директно преминување од пареата во цврста агрегатна состојба. Пред околу 3.8 милијарди години, Марс можеби имал погуста атмосфера и повисоки температури на површината, дозволувајќи огромни количини на течна вода на површината, веројатно вклучувајќи голем океан кој можеби покривал една третина од планетата. Водата, исто така, очигледно течела низ површината за кратки периоди во различни интервали неодамна во историјата на Марс. Еолида во кратерот Гејл, истражен од <i>роверот Кјуриосити, се геолошки остатоци од античко слатководно езеро кое можело да биде гостопримливо опкружување за микробиолошки живот.<ref>
Грота Верде

Грота Верде (преведено: „Зелена Пештера“) ― морска пештера сместена на островот Капри, јужна Италија.
Во нејзина близина, брегот е нерамен, целосно изложен на северноафриканскиот ветер сироко. Бидејќи абењето и кинењето на карпите е многу брзо, поранешните ознаки на водните линии веројатно нема да бидат добро зачувани. Следствено, тешко е да се препознае каква било дефинитивна индикација за поранешните нивоа на земјиште. Сè што дефинитивно може да се каже е дека се работи за морски пештери, чијшто под се формирал кога копното било повисоко, а сега е потопен. Покривот бил еродиран кога земјиштето било на пониско ниво. Зеленото светло на карпите произлегува како композитен ефект поради сината светлина што се одбива и се пренесува од водата, играјќи на жолтеникавите страни и покривот на пештерата. Најдобро се гледа во долниот дел на Асаџо Верде, каде што може да се патува со брод во мирен ден.
Кјокјо

Кјокјо ― село (поделок) на општината се на Греве во Кјанти, Италија. Се наоѓа на 7.7 км по пат северно од градот Греве во Кјанти. Селото се состои од население со 592 житело (2001). Тоа е дел од областа за правење на виното Кјанти, со виногради и маслинови дрвја. Содржи голем број религиозни знаменитости, вклучително и Куќата кула на Фонцакино, Ораториумот на Свети Џусто во Монтемартири, Црквата „Св. Михаил“ во Руљана, Манастирот „Св. Марина“ во Сугаме, Сан Лоренцо ал Фрасино, Ораториумот на Монте Домини и црквите „Св. Гауденцио“ и „Св. Михаил“. Во близина е и Замокот Муњана. Во селцето Чинтоја, неколку километри на исток, се наоѓа малата црква „Св. Марија Чинтојска, позната по својата „прекрасна табла од 15 век“.
Матс Паулсон

Матс Паулсон (вистинско име ''Матс Паул Ингемар Паулсон''; 28 јануари 1938 - 19 септември 2021 година) бил шведски пејач, поет, текстописец и сликар. Својот прв диск го издал во 1964 година; ''Tango i Hagalund''. Напишал стотици песни, меѓу кои и ''Barfotavisan'', ''Baggenslåten'' и ''Visa vid vindens ängar''. Работел заедно со уметници, меѓу нив Александар Рибак и Хакан Хелстрем.
Брзи и бесни (франшиза)

''Брзи и бесни'' (англиски: ''Fast & Furious'' или ''The Fast & Furious'') ― медиумска франшиза насочена на серијалот на акциони филмови кои главно се занимаваат со нелегални улични трки, грабежи, шпиони и семејство. Франшизата вклучува и кратки филмови, телевизиски серии, емисии во живо, видео игри и знаменитости во забавни паркови. Дистрибуирана е од Universal Pictures.
Првиот филм бил објавен во 2001 година и ја започнал изворната тетралогија на филмови насочени на незаконски улични трки што кулминирале во филмот ''Брзи и бесни 4'' (2009). Серијалот преминал кон кражби и шпионирање со ''Брзи и бесни 5: Кражба во Рио'' (2011) и бил проследен со четири продолженија, од кои најновото е ''Б9-ка'' (англиски: F9), објавено во 2021 година. Десетти и единаесетти филм е планиран, а главните филмови се збирно познати како ''Брзата Сага''.
Спиносаурус

''Спиносаурус'' (науч.; ''Spinosaurus'' што значи „’рбетен гуштер“) ― род на диносауруси спиносауриди кои живееле во она што сега е Северна Африка за време од сеноманската до доцната туронска фаза од периодот доцна креда, пред околу 99 до 93,5 милиони години. Овој род првпат бил откриен по египетските остатоци откриени во 1912 година и опишан од германскиот палеонтолог Ернст Штромер во 1915 година. Првичните останки биле уништени во Втората светска војна, но дополнителен материјал излегол на виделина на почетокот на 21 век. Не е јасно дали еден или два вида се претставени во фосилите пријавени во научната книжевност. Најпознат вид е ''S. aegyptiacus'' од Египет, иако потенцијалниот втор вид, ''S. maroccanus'', е пронајден од Мароко. Современиот спиносауридски ''Sigilmassasaurus'', исто така, е синонимизиран од некои автори со ''S. aegyptiacus'', иако други истражувачи предлагаат тој да биде посебен таксон. Друг можен понов синоним е ''Oxalaia'' од формацијата Алкантара во Бразил.
Спиносаурусот е најголемиот од сите познати копнени месојади; други големи месојади споредливи со спиносаурусот се тероподи како тираносаурус, гигантосаурус и ''Carcharodontosaurus''. Проценките објавени во 2005, 2007 и 2008 година предложуваат дека бил помеѓу 12,6 и 18 метри во должина и од 7 до 20,9 метрички тони во тежина. Новите проценки објавени во 2014 и 2018 година, врз основа на поцелосен примерок, го поддржале претходното истражување, откривајќи дека спиносаурусот може да достигне должина од 15 до 16 метри. Најновите проценки предложуваат тежина од 6,4 до 7,5 метрички тони. Черепот на спиносаурусот бил долг, низок и тесен, сличен на оној на современ крокодиловиден и имал прави конусни заби без назабувања. Ќе имал големи, робустни предни екстремитети со раце со три прста, со зголемена канџа на првиот прст. Карактеристичните нервни ’рбети на Спиносаурусот, кои биле долги продолжетоци на пршлените (или рбетните столбови), растеле до најмалку 1,65 метри во должина и веројатно имале кожа што ги поврзувала, сторувајќи структура слична на едро, иако некои автори предложуваат дека боцките биле покриени со маснотии и формирале грпка. Коските на колкот на спиносаурусот биле намалени, а нозете биле многу помали во споредба со телото. Неговата долга и тесна опашка била продлабочена со високи, тенки нервни ’рбети и издолжени шеврони, створувајќи флексибилна перка или структура слична на лопатка.
Познато е дека спиносаурусот јадел риба, а повеќето научници веруваат дека ловел и копнен и воден плен. Доказите предложуваат дека бил големо полуводно животно и живеел и на копно и во вода, слично како што живеат современите крокодили. Коските на нозете на спиносаурусот имале остеосклероза (висока густина на коските), која овозможувала подобра пловна контрола и лопатката опашка најверојатно се користела за подводен погон. Претпоставени се повеќе функции за грбното едро, вклучувајќи терморегулација и прикажување; или да ги заплаши ривалите или да привлече партнери. Спиносаурусот живеел во влажна и плитка средина со мангрови шуми заедно со многу други диносауруси, како и риби, крокодиловидни, гуштери, желки, птеросауруси и плезиосауруси.
Елзау

Елзау ― општина во Винтертур во кантонот Цирих во Швајцарија.
1 Географија
Елзау има површина од 8 км<sup>2</sup>. Од оваа површина 56,5% се користени за земјоделски цели, додека 25,7% се шуми. Од останатиот дел од земјиштето, 17,2% е населено, а остатокот (0,6%) е непродуктивно (реки, ледници или планини). Во 1996 година, домаќинствата и зградите сочинувале 10,9% од вкупната површина, додека превозната инфраструктура го сочинувала остатокот (6,1%). Од вкупната непродуктивна површина, водата (потоците и езерата) сочинува 0,5% од површината. Согласно до 2007 година, 15,4% од вкупната општинска површина била под некаква изградба.
Општината се наоѓа покрај двата брега на реката Ојлах. Се состои од селата Елзау, Римикон (спомнати во 829 година како Руманинховун), Ретершен и од 1922 година селата Унтер и Обершотикон.
2 Превоз
Железничките станици на Ретершен и Шотикон се наоѓаат во Општина Елзау. Двете станици се постојки на линијата С35 на Циришкиот С-автопат.
Стојан Силјановски

Стојан-Богоја Силјановски — сопственик на мал дуќан за цигари во Битола, праведник меѓу народите од Битола. Јад Вашем го признал Стојан за праведник на 28 ноември 1989 година под број 4433.1
1 Спасување од холокаустот
Дуќанот на Силјановски се наоѓал спроти Бугарската полициска станица. Полицајците постојано влегувале и излегувале од неговиот дуќан, што не го спречило на 10 март 1943 година, во истиот тој дуќан да ги скрие Роза Камхи-Руса, Естреја Овадија-Мара, Жамила Колономос-Цвета, Естреја Леви-Лена и Адела Фараџи-Ката, пет еврејски девојки. Следниот ден во неговиот дуќан се појавиле уште три девојки Еврејки кои го прашале дали има цигари „Картер“, тајната лозинка. И нив ги скрил во просторот каде немало санитарни услови, па Силјановски покрај храна и вода, морал незабележано да го празни санитарниот отпад. Така тој пред носот на полицијата криел осум девојки.
По три недели криење, Силјановски една по една ги извел вон градот и тие им се придружиле на македонските партизани.
Стара џамија (Борино)

Стара џамија (Борино) — главна селска џамија во селото Борино, во Општина Крушево, Македонија.
1 Местоположба
Џамијата се наоѓа долниот дел на селото, кој е најстариот дел на Борино.
2 Историја
Џамијата во селото не е стара, веројатно подигната во текот на век.
Борински Езера

Борински Езера (познати и како Борино 1 и Борино 3) — вештачки езера во Крушевско, на работ од Пелагонија, во југозападниот дел на Македонија. Сместени се во непосредна близина на селото Борино.
1 Риболов
Езерата се даваат под концесија за риболов, влегувајќи во Рекреативната зона Крушевска, заедно со Крушевското Езеро.
2 Флора и фауна
Во двете акумулации присутни се следниве видови на риба: црвеноперка, плашица, караш, крап и клен.
3 Галерија
4 Поврзано
* Општина Крушево
Ицхак Адизес

Ицхак Адизес Калдерон ― деловен советник и поранешен универзитетски професор од Соединетите Држави, со југословенско потекло.
1 Ран живот
Ицхак Адижес е роден во Скопје. Како еврејско дете за време на Втората светска војна, тој се криел во Албанија како муслиман поради заштита. Приказната е документирана во филмот насловен ''Сакам да се сеќавам, тој сака да заборави''.
Во 1948 година, Адизес се преселил со своето семејство во Израел, каде што служел во израелските одбранбени сили. По завршувањето на додипломското образование, тој се преселил во САД во 1963 година, каде што докторирал бизнис на Универзитетот Колумбија.
2 Кариера
Од 1967 до 1982 година Адизес бил постојан професор на УКЛА, потоа на Стенфорд, Универзитетот во Тел Авив, Еврејскиот универзитет и извршните програми на Универзитетот Колумбија.
Адизес го основал Институтот Адизес, со седиште во Санта Барбара, Калифорнија. Тој е добро познат во корпоративниот свет по развојот на моделот за управување со PAEI во раните 1970-ти, кој ги категоризира менаџерите во четири клучни улоги: производител, администратор, претприемач и интегратор.
3 Библиографија
Адизес е автор на неколку книги за корпоративно управување:
* Корпоративни животни циклуси: Како и зошто корпорациите растат и умираат и што да се направи за тоа
* Потрагата по приматот* Совладување на промените – Вовед во организациска терапија* Идеалниот извршен директор* Управување со корпоративниот животен циклус: како организациите растат, стареат и умираат
* Стилови на управување/неправилно управување
* Како да се реши кризата на лошо управување
* Идеалниот извршен директор
* Водејќи ги водачите
* Како да се раководите во време на криза
* Од заглавување до раст
* Моќта на спротивностите
* Разговори со извршни директори
4 Личен живот
Адижес е во брак со Нурит Мане Адизес. Тие имаат шест деца и живеат во Карпинтерија, Калифорнија. Тој свирел хармоника.
5 Деца
Аталија Омер, Топаз Адизес, Шохам Адизес, Нимрод Омер, Кнаан Хамбургер, Сафир Адизес
6 Поврзано
* Рашела Адижес
Бон Ступс

Роберт Ентони Стопс (роден на 9 септември 1960 година) ― гридиронски тренер. Тој неодамна бил привремен главен фудбалски тренер на Оклахомскиот универзитет. Тој претходно бил нивни главен тренер од 1999 до сезоната 2016. Тој ги предводел Оклахома Сонерс до учинок од 190-48 во текот на 18 сезони. Неговиот фудбалски тим Оклахома Сонерс од 2000 година го освоиле Оринџ Боулот во 2001 година, кој служел како натпревар на државното првенство на БЦС и добило консензус на државното првенство. Во 2020 година, Ступс бил главен тренер и главен раководител за Далас Ренегејдс на XFL.
Ступс играл колеџов гридирон на Универзитетот Ајова како одбранбен бек од 1979 до 1982 година. Пред неговиот мандат во Оклахома, тој имал различни позиции за помошник тренер на Универзитетот Ајова, Кентскиот државен универзитет, Канзашкиот државен универзитет и Универзитетот Флорида. На Ступс му била доделена Наградата „Пол „Мечка“ Брајант“ во 2000 година и Наградата за тренер на годината „Волтер Камп“ во 2000 и 2003 година. Тој го добил прекарот „Големиот натпревар Боб“ (Big Game Bob) и од поддржувачите и од противниците.
Ступс бил примен во Куќата на славните на колеџовиот гридирон како тренер во 2021 година.
1 Гимназија и колеџ
Ступс е едно од шесте деца родени на Рон Постариот и Евелин „Ди Ди“ Ступс во Јангстаун, Охајо. Тој е дипломиран од 1978 година во средното училиште „Кардинал Муни“, каде што неговиот татко бил долгогодишен одбранбен координатор на гридиронскиот тим. Боб и неговите тројца браќа (Рон Џуниор, Мајк и Марк) биле обучени од Рон Постариор во „Муни“. За време на натпревар во 1988 година против екипата чиј тренер бил Рон Помладиот, Рон Постариот почнал да чувствува болки во градите. Тој бил сместен во возило на брза помош по натпреварот и починал на пат кон болница.
Ступс бил четиригодишен почетен играч и бил во еднократниот избор на сета „голема десетка“ како дефанзивен бек на Универзитетот во Ајова. Тој бил прогласен за најкорисен играч на екипата на Ајова во 1982 година.
1.1 XFL
Екипа, Сезона, Регуларна сезона, Разигрување
Победи, Изгубени, Врски, Успех во %, Место, Победи, Изгубени, Успех во %, Резултат
ДАЛ, 2020, 2, 3, 0, .400, Откажана сезона, 0, 0, .000, -
Вкупно, 2, 3, 0, .400, , 0, 0, .000,